ai4bharat/Pralekha huggingface dataset:
पंतप्रधान कार्यालय
राष्ट्रकुल क्रीडा स्पर्धेत पुरुषांच्या 10,000 मीटर चालण्याच्या स्पर्धेत कांस्य पदक मिळवणाऱ्या संदीप कुमारचे पंतप्रधानांनी केले अभिनंदन
राष्ट्रकुल क्रीडा स्पर्धा 2022 मध्ये पुरुषांच्या 10,000 मीटर चालण्याच्या स्पर्धेत कांस्यपदक मिळवल्याबद्दल संदीप कुमारचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी ट्वीट केले आहे;
“बर्मिंगहॅम स्पर्धांमध्ये चालण्याच्या शर्यतीमध्ये आपल्या पथकाची उत्तम कामगिरी पाहून आनंद झाला आहे. 10,000 मीटर स्पर्धेत कांस्य पदक मिळवल्याबद्दल संदीप कुमार याचे अभिनंदन. त्याच्या आगामी वाटचालीसाठी सर्वोत्तम शुभेच्छा. #Cheer4India”
सामाजिक न्याय आणि सबलीकरण मंत्रालय
एकम महोत्सवाच्या सांगता समारंभात दिव्यांग कारागीर व उद्योजकांना क्रिशन पाल गुर्जर यांच्या हस्ते पुरस्कार प्रदान
आठवडाभर चाललेल्या एकम महोत्सवाची आज सांगता
नवी दिल्ली, 9 मार्च 2020
नवी दिल्ली येथे आठवडाभर चाललेल्या एकम महोत्सव या प्रदर्शन व जत्रेत सहभागी झालेल्या दिव्यांग कारागीर तसेच उद्योजकांना सामाजिक न्याय व सक्षमीकरण राज्यमंत्री क्रिशन पाल गुर्जर यांनी आज पुरस्कार प्रदान केले. हा महोत्सव सामाजिक न्याय व सक्षमीकरण मंत्रालयाच्या अंतर्गत राष्ट्रीय अपंग आर्थिक विकास महामंडळाने आयोजित केला होता.
केंद्रीय सामाजिक न्याय व सक्षमीकरण मंत्री थावरचंद गेहलोत, केंद्रीय रस्ते वाहतूक तसेच सूक्ष्म, लघु व मध्यम उद्योग मंत्री नितीन गडकरी, केंद्रीय महिला व बालविकास मंत्री स्मृती इराणी यांच्या उपस्थितीत 2 मार्च 2020 रोजी या महोत्सवाचे उद्घाटन झाले होते. सामाजिक न्याय व सक्षमीकरण राज्यमंत्री क्रिशन पाल गुर्जर आणि रतनलाल कटारिया हे देखील त्यावेळी उपस्थित होते.
दिव्यांग उद्योजक व दिव्यांगांसाठी काम करणाऱ्या संस्थांकरिता इतक्या मोठ्या प्रमाणात प्रदर्शन आयोजित होण्याची ही पहिलीच वेळ असल्याचे, गुर्जर यांनी यावेळी सांगितले. 17 राज्ये आणि केंद्रशासित प्रदेशांमधून आलेल्या 82 दिव्यांग कारागीर तसेच उद्योजकांनी आपली उत्पादने या एकम महोत्सवात प्रदर्शित केली होती. संध्याकाळच्या सांस्कृतिक कार्यक्रमातून एकम महोत्सवाने दिव्यांग कलाकारांना व्यासपीठ उपलब्ध करुन दिले होते. जम्मू – कश्मीरपासून, पुद्दूचेरीपर्यंत आणि नागालँडपासून गुजरातपर्यंतच्या भागांतून दिव्यांग उद्योजक तसेच कारागीरांना या महोत्सवासाठी आमंत्रित केले गेले होते. जम्मू - काश्मीर तसेच ईशान्य भारतातून अनेक हस्तकला, हातमाग कापडे, भरतकाम केलेल्या वस्तू तसेच सुका मेवा या महोत्सवात प्रदर्शित करण्यात आला होता.
या महोत्सवात 12 संस्थांच्यावतीने हातमाग, भरतकाम, रंगलेपन, गव्हांकुरांनी केलेले रंगलेपन इत्यादी प्रात्यक्षिके दाखवली गेली.
हरियाणातून आलेले प्रसिद्ध दिव्यांग ज्योतिषविशारद तसेच मसाज करणाऱ्या दृष्टीहीन कारागिरांकडून अनेक नागरिकांनी सेवांचा लाभ घेतला.
आंतरराष्ट्रीय महिला दिनानिमित्त 8 मार्च रोजी हौस-खास इथल्या राष्ट्रीय अंध संघटनेने  दृष्टीहीन महिलांमध्ये स्तनकर्करोगाचा प्रादुर्भाव शोधण्यासाठी मोफत शिबिराचे आयोजन केले होते. दृष्टीहीन महिलांनी ताजे खाद्यपदार्थ तयार करून विक्रीसाठी दुकाने लावली होती. महोत्सवात सहभागी झालेल्या दिव्यांगांसाठी तसेच इतर ग्राहकांसाठी रोटरी क्लबने सवलतीच्या दरात  खाद्यपदार्थ विक्रीची केंद्रे सुरु ठेवली होती.
राष्ट्रीय अपंग आर्थिक विकास महामंडळातर्फे सर्व दिव्यांग सहभागींना त्यांच्या विक्रीच्या नोंदी ठेवण्यासाठी पावती पुस्तके दिली होती. महोत्सवादरम्यान झालेला अवकाळी पाऊस तसेच करोना विषाणू प्रतिबंधासाठी आरोग्य विभागाने सूचना जारी केल्यामुळे भेट देणाऱ्या नागरिकांची संख्या कमी होऊन देखील विक्रीचा आकडा 8 लाख रुपयांवर गेला, असे पावती पुस्तकांच्या नोंदीवरुन दिसून आले आहे.
राष्ट्रीय अपंग आर्थिक विकास महामंडळ दिव्यांगजनांच्या सक्षमीकरणासाठी, आर्थिक पुनर्वसनासाठी, तसेच त्यांच्या उद्योगांच्या विकासासाठी अनेक कौशल्य विकास कार्यक्रम आयोजित करते.
(S.Pophale/U.Raikar/D.Rane
पर्यावरण, वन एवं जलवायु परिवर्तन मंत्रालय
उद्योगांना कमी कार्बन उत्सर्जन प्रकारात वळवण्याच्या दृष्टीने हवामान बदल कृती परिषदेत नव्या गटाची घोषणा
भारत आणि स्वीडन नव्या गटाचे नेतृत्व करणार: केंद्रीय पर्यावरण मंत्री
नवी दिल्ली, 24 सप्टेंबर 2019
जगभरातल्या सर्वाधिक हरित वायू उत्सर्जन करणाऱ्या उद्योगांना कमी कार्बन अर्थव्यवस्थेमध्ये रुपांतरित करण्याच्या प्रयत्नांना मार्गदर्शन आणि मदत करण्याच्या दृष्टीने संयुक्त राष्ट्र हवामान कृती परिषदेने काल एक नवा उपक्रम सुरु केला. या नुसार या प्रयत्नांना गती देण्यासाठी नव्या नेतृत्व गटाची स्थापना करण्यात आली आहे. या गटाचे नेतृत्व भारत आणि स्वीडन संयुक्तरित्या करणार असून त्यात या दोघांशिवाय इतर नऊ देशांचा समावेश आहे. त्याशिवाय विविध कंपन्यांचाही या गटात समावेश करण्यात आला आहे.
जागतिक वित्तीय मंच, ऊर्जा रुपांतरण आयोग, संशोधन अभियान, स्टॉकहोम पर्यावरण संस्था आणि युरोपीय हवामान बदल संस्था अशा जागतिक दर्जाच्या संस्थांचा या गटाला सक्रीय पाठिंबा असेल. या महत्वाकांक्षी उपक्रमाअंतर्गत, सार्वजनिक खाजगी भागीदारीतून अवजड उद्योग आणि वाहन कंपन्या पॅरिस करारानुसार कार्बन उत्सर्जन कमी करण्यासाठी एकत्रित प्रयत्न करतील. कार्बन उत्सर्जन कमी करणे ही प्रत्येकाचीच जबाबदारी असून परिस्थिती आणि क्षमतेनुसार ही जबाबदारी प्रत्येकाने घ्यायला हवी अशी अपेक्षा पंतप्रधानांनी व्यक्त केली आहे. त्यानुसार हा समूह गट स्थापन करण्यात आला आहे. या परिषदेत गेल्या दोन दिवसात महत्वाचे निर्णय घेण्यात आले अशी माहिती केंद्रीय पर्यावरण मंत्री प्रकाश जावडेकर यांनी पत्रकार परिषदेत दिली. विशेष म्हणजे अवजड उद्योगांनी स्वत:च कार्बन उत्सर्जन कमी करण्याचा निर्णय घेणे हे स्वागतार्ह पाऊल आहे असे जावडेकर म्हणाले.
B.Gokhale/R.Aghor/P.Malandkar
(Visitor Counter : 166
भूविज्ञान मंत्रालय
17 जुलैला खंडग्रास चंद्रग्रहण
(नवी दिल्ली, 12 जुलै 2019
भारतातून 17 जुलै 2019 ला खंडग्रास चंद्रग्रहण दिसणार आहे. भारतीय प्रमाणवेळेनुसार 1 वाजून 31 मिनिटांनी खंडग्रास चंद्रग्रहण सुरू होईल. पृथ्वीच्या छायेने चंद्र हळूहळू झाकला जाण्यास सुरुवात होईल. खंडग्रास चंद्रग्रहणाचा परमोच्च बिंदू 3 वाजून 1 मिनिटांनी असेल. या क्षणी चंद्राचा अर्ध्याहून अधिक भाग पृथ्वीच्या छायेने झाकलेला असेल. भारतीय प्रमाणवेळेनुसार 4 वाजून 30 मिनिटांनी ग्रहण सुटेल.
संपूर्ण भारतातून सुरुवातीपासून शेवटपर्यंत हे ग्रहण दिसेल केवळ अरुणाचल प्रदेशच्या अत्यंत दूरवरच्या ईशान्येकडच्या भागात ग्रहण सुटतांनाची स्थिती दिसू शकणार नाही.
ऑस्ट्रेलिया, आफ्रिका, ईशान्य आशिया वगळता आशियाचा इतर भाग, उत्तर स्कँडेव्हिया वगळता युरोप आणि दक्षिण अमेरिकेच्या बहुतांश भागात ग्रहण दिसेल. ग्रहणाचा एकूण अवधी 2 तास 59 मिनिटे असेल.
B.Gokhale/S.Kakade/P.Kor
इलेक्ट्रॉनिक्स आणि माहिती तंत्रज्ञान मंत्रालय
आयटी हार्डवेअर निर्मिती क्षेत्राला उत्पादन संलग्न प्रोत्साहन योजना - 2.0 ला केंद्रीय मंत्रिमंडळाची मंजुरी
नवी दिल्ली, 17 मे 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत आयटी हार्डवेअर अर्थात माहिती तंत्रज्ञान क्षेत्रासाठी लागणाऱ्या हार्डवेअर निर्मिती क्षेत्राला उत्पादन संलग्न प्रोत्साहन योजना 2.0 ला मंजुरी देण्यात आली.
संदर्भ:
- गेल्या आठ वर्षांत भारतातील इलेक्ट्रॉनिक्स उत्पादनात 17 टक्के सीएजीआरसह सातत्यपूर्ण वाढ झाली आहे. या वर्षी या क्षेत्राने उत्पादनात 105 अब्ज अमेरिकन डॉलर  चा एक महत्वपूर्ण टप्पा ओलांडला -
- भारत जगातील दुसऱ्या क्रमांकाचा मोबाईल उत्पादक देश बनला आहे. मोबाइल फोनच्या निर्यातीने या वर्षी 11 अब्ज डॉलर्सचा  मोठा टप्पा ओलांडला.
- जागतिक इलेक्ट्रॉनिक्स निर्मिती परिसंस्था भारतात येत आहे आणि भारत एक प्रमुख इलेक्ट्रॉनिक्स उत्पादक देश म्हणून उदयास येत आहे
- मोबाइल फोनसाठी उत्पादन संलग्न प्रोत्साहन योजनेच्या  यशाच्या आधारे केंद्रीय मंत्रिमंडळाने आयटी हार्डवेअर या क्षेत्रासाठी पीएलआय योजना 2.0 ला आज मान्यता दिली.
ठळक वैशिष्ट्ये :
- आयटी हार्डवेअर या क्षेत्रासाठी पीएलआय योजना 2.0 मध्ये लॅपटॉप, टॅब्लेट, ऑल-इन-वन पीसी, सर्व्हर आणि अल्ट्रा स्मॉल फॉर्म फॅक्टर डिव्हाइसचा समावेश आहे.
- या योजनेसाठी अर्थसंकल्पीय तरतूद 17,000 कोटी रुपये आहे.
- या योजनेचा कालावधी 6 वर्षांचा आहे.
- अपेक्षित वाढीव उत्पादन 3.35 लाख कोटी रुपये
- अपेक्षित वाढीव गुंतवणूक 2,430 कोटी रुपये
- अपेक्षित वाढीव थेट रोजगार 75,000
महत्व
- भारत सर्व जागतिक कंपन्यांसाठी विश्वासू पुरवठा साखळी भागीदार म्हणून उदयास येत आहे. मोठमोठ्या आयटी हार्डवेअर कंपन्यांनी भारतात उत्पादन सुविधा उभारण्यात रस दाखवला आहे. देशांतर्गत चांगली मागणी असलेल्या मजबूत आयटी सेवा उद्योगामुळे याला आणखी बळ मिळाले आहे.
बहुतांश प्रमुख कंपन्या भारतात असलेल्या उत्पादन सुविधेतून देशांतर्गत बाजारपेठांना पुरवठा करू इच्छितात तसेच भारताला निर्यात केंद्र बनवू इच्छितात.
Jaydevi PS/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
शिक्षण मंत्रालय
एनआयटी गोवा 30 सप्टेंबर रोजी आठव्या पदवीदान समारंभात 209 विद्यार्थ्यांना पदव्या प्रदान करणार
गोवा, 28 सप्टेंबर 2022
एनआयटी गोवा या संस्थेचा आठवा पदवीदान सोहळा 30 सप्टेंबर 2022 रोजी राज भवनात दरबार हॉलमध्ये होणार आहे. राज्यपाल पी एस श्रीधरन पिल्ले या कार्यक्रमाला प्रमुख पाहुणे म्हणून उपस्थित असतील, तर आयआयटी बॉम्बेचे संचालक सुभासिस चौधरी सन्माननीय अतिथी म्हणून उपस्थित असतील. एनआयटीचे संचालक प्रो. मुगेरया यांनी याविषयी माहिती देताना सांगितले की यावर्षी संस्था 209 विद्यार्थ्यांना बी टेक, एम टेक आणि पीएचडी प्रदान करणार आहे. 135 विद्यार्थ्यांना बी टेक, 57 विद्यार्थ्यांना एम टेक आणि संशोधन करणाऱ्या 17 विद्यार्थ्यांना पीएचडी देण्यात येईल.
यशस्वी विद्यार्थ्यांना नामवंत कंपन्यांमध्ये नोकऱ्या मिळाल्या असून यंदा त्यांच्यामध्ये वार्षिक 44 लाख रुपयांचे सर्वोच्च पॅकेज आणि सरासरी 13 लाख रुपयांच्या पॅकेजचा समावेश आहे, अशी माहिती मुगेरया यांनी दिली. त्या व्यतिरिक्त 90% पेक्षा जास्त पदव्युत्तर विद्यार्थ्यांना अतिशय नामवंत कंपन्यांमध्ये रोजगार मिळाला असून सर्वाधिक वार्षिक 21.69 लाख रुपये आणि सरासरी 10.59 लाख रुपयांच्या पॅकेजचा समावेश आहे. इतर काही विद्यार्थ्यांनी आयआयटीएस आणि एनआयटीएसमध्ये प्रवेश घेतला आहे आणि जगभरातील नामवंत परदेशी विद्यापीठांमध्ये एमएस करण्याला आणि पीएचडी करण्याला प्राधान्य दिले आहे. संस्थेने देशव्यापी एनआयआरएफ मूल्यांकनात अभियांत्रिकी श्रेणीमध्ये 88वे स्थान मिळवले आहे.
संशोधन क्षेत्रात, संस्थेकडे सुमारे 17 कोटी रुपयांचे 43 प्रकल्प असून विज्ञान आणि तंत्रज्ञान विभाग, विज्ञान आणि तंत्रज्ञान मंत्रालय आणि नवीन आणि नवीकरणीय ऊर्जा मंत्रालय यांसारख्या संशोधनाला अर्थसहाय्य पुरवणाऱ्या विविध संस्थांच्या अध्यापक सदस्यांनी हाती घेतले आहेत. एनआयटी गोवा ने "उन्नत भारत अभियान  अंतर्गत "राष्ट्रीय आविष्कार अभियान  अंतर्गत शाळेतील शिक्षक आणि मुख्याध्यापकांना देखील प्रशिक्षण दिले आहे. संस्थेने शाश्वत विकासासाठी गोव्यातील 5 गावे दत्तक घेतली आहेत आणि तेथे क्षेत्र भेटी, घरोघरी आणि गाव पातळीवर सर्वेक्षण आणि ऑनलाइन प्रश्नमंजुषा सारखे विविध कार्यक्रम आयोजित केले आहेत .
एनआयटी गोवा लवकरच गोव्यातील कनकोलिम येथील नवीन संकुलात स्थलांतरित होणार असल्याची माहिती संचालकांनी दिली.PIB Panaji | S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
पंतप्रधान कार्यालय
तामिळनाडू बस अपघातात झालेल्या जीवितहानीबद्दल पंतप्रधानांनी व्यक्त केला शोक
तामिळनाडूच्या निलगिरीस जिल्ह्यात घडलेल्या बस अपघातात झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे. आपल्या भावना आणि प्रार्थना शोकाकुल कुटुंबियांसोबत असल्याचे त्यांनी म्हटले आहे.
पंतप्रधानांनी PMNRF अर्थात पंतप्रधान राष्ट्रीय सहाय्यता निधीमधून मृत्यू पावलेल्यांच्या नातेवाईकांना प्रत्येकी रु. 2 लाख आणि जखमींना रु.50,000 अनुदान जाहीर केले आहे.
पंतप्रधान कार्यालयाने ट्विट केले आहे की:
"तामिळनाडूच्या निलगिरीस जिल्ह्यात कुन्नूरजवळ बस अपघातात झालेल्या जीवितहानीमुळे दुःख झाले आहे. माझ्या भावना शोकाकुल कुटुंबांसोबत आहेत. जखमी लवकर बरे व्हावेत अशी मी प्रार्थना करतो. पंतप्रधान राष्ट्रीय सहाय्यता निधीमधून 2 लाख रुपयांचे अनुदान प्रत्येक मृत्यू पावलेल्यांच्या कुटुंबियांना दिले जाईल. जखमींना 50,000 रुपये दिले जातील: पंतप्रधान @narendramodi"
संरक्षण मंत्रालय
भारत-श्रीलंका वार्षिक द्विपक्षीय सागरी सराव 
भारत - श्रीलंका यांच्यातील दहावा द्विपक्षीय सागरी सराव (SLINEX-23 कोलंबो येथे 03 ते 08 एप्रिल 2023 दरम्यान आयोजित केला आहे. हा सराव दोन टप्प्यात आयोजित केला जात आहे: हार्बर टप्पा 03-05 एप्रिल 2023 दरम्यान, त्यानंतर 06 पासून सागरी टप्पा. -08 एप्रिल 2023 होणार आहे.
स्वदेशी कमोर्टा वर्गातील ASW कॉर्वेट INS किल्तान, आणि आंतरराष्ट्रीय गस्ती नौका INS सावित्री भारतीय नौदलाचे प्रतिनिधित्व करत आहे. श्रीलंकेच्या नौदलाचे प्रतिनिधित्व SLNS गजबाहू आणि SLNS सागरा करत आहेत. सागरी गस्ती विमाने, हेलिकॉप्टर आणि दोन्ही बाजूंचे विशेष दलही या सरावात सहभागी होणार आहेत. याआधीचा SLINEX सराव 07-12 मार्च 2022 दरम्यान विशाखापट्टणम येथे आयोजित करण्यात आला होता.
संयुक्तपणे बहुआयामी सागरी सरावाच्या माध्यमातून आंतरकार्यक्षमता वाढवणे, परस्परांना जाणून घेणे आणि सर्वोत्कृष्ट पद्धतींची देवाणघेवाण करणे हे SLINEX चे उद्दिष्ट आहे. दोन्ही नौदलांमधील मैत्री आणि सौहार्दाचे बंध अधिक दृढ करण्यासाठी हार्बर टप्प्यात व्यावसायिक, सांस्कृतिक आणि क्रीडा कार्यक्रम तसेच सामाजिक देवाणघेवाण करण्याचे नियोजनही केले आहे.
पेट्रोलियम आणि नैसर्गिक वायू मंत्रालय
तौते चक्रीवादळात ओएनजीसीची जहाजे अडकून पडण्यामागील घटनांची चौकशी करण्यासाठी उच्चस्तरीय समितीची स्थापना
नवी दिल्ली, 19 मे 2021
तौते चक्रीवादळात ओएनजीसीची जहाजे अडकून पडण्यामागील घटनांची चौकशी करण्यासाठी पेट्रोलियम आणि नैसर्गिक वायू मंत्रालयाने एका उच्चस्तरीय समितीची स्थापना केली आहे. ओएनजीसी अर्थात तेल आणि नैसर्गिक वायू महामंडळाची अनेक जहाजे आणि त्यांवरील 600 होऊन अधिक लोक, तौते चक्रीवादळाच्या वेळी किनाऱ्याजवळील सागरी भागात अडकून पडले होते. अशा अडकण्यामुळे तसेच वाहून जाण्यामुळे व अन्य कारणांमुळे अनेकांना प्राण गमवावे लागले आहेत.
या समितीत जहाजबांधणी महासंचालक अमिताभ कुमार, हायड्रोकार्बन महासंचालक एस.सी.एल.दास आणि संरक्षण मंत्रालयाच्या संयुक्त सचिव नाझली जाफरी शायीन यांचा समावेश असून, संबंधित घटनांची चौकशी ही समिती करणार आहे. गरज भासल्यास ही समिती आणखी काहींचा समावेश करून घेऊन त्यांचे सहकार्य घेऊ शकते. एका महिन्यात या समितीला अहवाल सादर करावयाचा आहे..
या समितीवरील जबाबदाऱ्या पुढीलप्रमाणे-:
- ही जहाजे अडकणे व वाहून जाणे याला कारणीभूत ठरलेल्या घटनाक्रमाची तसेच अन्य प्रसंगांची चौकशी करणे
- हवामानशास्त्र विभाग आणि अन्य वैधानिक अधिकरणांनी दिलेल्या पूर्वसूचना पुरेशा विचारात घेतल्या घेल्या होत्या का व त्यावर उचित कार्यवाही झाली होती का?- याची चौकशी करणे
- जहाजांच्या सुरक्षेशी संबंधित तसेच आपत्ती व्यवस्थापनाशी संबंधित एसओपी अर्थात प्रमाणित कार्यान्वयन प्रणालीचे योग्य पद्धतीने अनुसरण झाले होते का?- याची चौकशी करणे
- जहाजे अडकण्यास व वाहून जाण्यास कारणीभूत ठरलेल्या व्यवस्थेतील त्रुटी दाखवून देणे
- अशा घटनांची पुनरावृत्ती टाळण्यासाठी शिफारशी करणे
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
संरक्षण मंत्रालय
नागपुरात अतिवृष्टी, भारतीय लष्कराकडून मदतकार्य
नागपूर आणि शहरातील लगतच्या अंबाझरी, सीताबर्डी, मोर भवन, व्हरायटी चौक या भागातील परिसरात पहाटेच्या सुमारास झालेल्या मुसळधार पावसामुळे पाणी साचले होते.
नागपूरच्या जिल्हाधिकाऱ्यांनी सकाळी भारतीय लष्कराच्या उत्तर महाराष्ट्र आणि गुजरात उपक्षेत्रातील मुख्यालयाच्या पूर बचाव तुकड्या पाठविण्याची मागणी केली होती. 23 सप्टेंबर रोजी पूर बचाव कार्यासाठी अंबाझरी परिसरात अभियंते, उपकरणे आणि बोटींसह भारतीय लष्कराच्या दोन तुकड्या तैनात करण्यात आल्या होत्या. या तुकड्यांमधील भारतीय लष्कराच्या जवानांनी सर्व वयोगटातील सुमारे 40 लोकांची सुटका केली आणि त्यांना वैद्यकीय मदतही केली. आता परिस्थिती नियंत्रणात आली आहे.
मात्र नागपूर, काम्पटी आणि चंद्रपूरमधील पूरस्थिती लक्षात घेता, नागपूर जिल्हा प्रशासनाने भारतीय लष्कराच्या पथकांना सज्ज राहण्यास सांगितले आहे.
राष्ट्रपती कार्यालय
आरोग्य भारती या संस्थेनं मध्य प्रदेशात भोपाळ इथं आयोजिलेल्या 'एक राष्ट्र - एक आरोग्य व्यवस्था ही काळाची गरज ' या विषयावरच्या कार्यक्रमाला राष्ट्रपती रामनाथ कोविंद यांनी केलं संबोधीत
राष्ट्रपती रामनाथ कोविंद यांनी आज मध्य प्रदेशात भोपाळ मध्ये 'एक राष्ट्र - एक आरोग्य व्यवस्था ही काळाची गरज' या विषयावरच्या कार्यक्रमाला संबोधीत केलं. आरोग्य भारती या संस्थेनं हा कार्यक्रम आयोजित केला होता.
नागरिकांना आरोग्यपूर्ण बनवणं या व्यापक दृष्टीकोनातून, आरोग्य भारती ही संस्था गेल्या दोन दशकांपासून संघटनात्मक पद्धतीनं काम करत असल्याबद्दल राष्ट्रपतींनी समाधान व्यक्त केलं. जेव्हा प्रत्येक व्यक्ती आरोग्ययुक्त असेल, तेव्हा सर्व कुटुंब आरोग्यपूर्ण होईल आणि जेव्हा प्रत्येक कुटुंब आरोग्यमय असेल तर प्रत्येक गाव आणि प्रत्येक शहर आरोग्य समृध्द होईल, आणि अशा तऱ्हेनंच संपूर्ण देशही आरोग्य पूूर्ण होईल याच विचारधारेतून आरोग्य भारती ही संस्था काम करत आहे, आणि त्यांची ही विचारधारा अतिशय साधी आणि स्पष्ट आहे असं राष्ट्रपती म्हणाले. आरोग्य भारतीनं आपल्या उपक्रमांचा विस्तार राष्ट्रीय पातळीवर केल्याबद्दल त्यांनी संस्थेचं कौतुकही केलं.
केंद्र सरकारने 2017 साली राष्ट्रीय आरोग्य धोरण जाहीर केलं आहे. या धोरणात नमूद केल्याप्रमाणे सर्वांना परवडणाऱ्या दरात गुणवत्तापूर्ण आरोग्यविषयक सेवा परवडणाऱ्या दरात देता याव्यात आणि त्या प्रत्येकासाठी उपलब्ध असाव्यात हेच केंद्र सरकारचं उद्दीष्ट आहे असं त्यांनी सांगितलं. देशातल्या प्रत्येक नागरिकाच्यादृष्टीनं आरोग्य सुविधांची व्यापक व सर्वांगीण व्यवस्था उपलब्ध करून देणं हेदेखील या धोरणाचं उद्दिष्ट असल्याचं ते म्हणाले. ही उद्दिष्टे साध्य करण्यासाठी शासकीय आणि खासगी क्षेत्रातील संस्थांच्या सहभागासोबतच समाजातील सर्व घटकांचा सहभाग असायला हवा. यात विशेषत: जागरूक नागरिकांचं सहकार्य मिळायला हवं असं ते म्हणाले. यादृष्टीनं पाहीलं तर आरोग्य भारती या संस्थेने जनजागृती करत आणि सर्व वैद्यकीय व्यवस्थांमधील लोकांना एकत्र आणूत मोठा सकारात्मक प्रयत्न केला आहे असं राष्ट्रपतींनी नमूद केलं. आरोग्यभारती ही संस्था आधुनिक जीवनशैलीमुळे उद्भवणाऱ्या आजारांना प्रतिबंध करण्यावर विशेष लक्ष केंद्रीत करत 'प्रतिबंधात्मक आणि प्रबोधक' आरोग्यसेवेला प्राधान्य देण्याच्या राष्ट्रीय उद्दिष्टाला धरूनच आपलं काम करत आहे.
Please click here to see the President's Speech in Hindi
माहिती आणि प्रसारण मंत्रालय
51 व्या इफ्फीमध्ये आंतरराष्ट्रीय स्पर्धेसाठी दर्जेदार चित्रपटांची मांदियाळी
नवी दिल्ली, 7 जानेवारी 2021
51 व्या भारतीय आंतरराष्ट्रीय चित्रपट महोत्सवाने या महोत्सवादरम्यान स्पर्धेसाठी दर्जेदार चित्रपटांची घोषणा केली आहे. या विभागातील स्पर्धेसाठी जगभरातील सर्वोत्कृष्ट फीचर फिल्मची  निवड केली जाते. हा महोत्सवातील सर्वात महत्वाचा विभाग आहे ज्यात वर्षभरातील काही सर्वोत्कृष्ट चित्रपटांचा समावेश आहे आणि या 15 चित्रपटांमध्ये गोल्डन पीकॉक आणि इतर पुरस्कारांसाठी चुरस असेल.
या दर्जेदार चित्रपटांमध्ये खालील चित्रपटांचा समावेश आहे-
- The Domain by Tiago Guedes 
- Into The Darkness by Anders Refn 
- February by KamenKalev 
- My Best Part by Nicolas Maury 
- I Never Cry by Piotr Domalewski 
- La Veronica by Leonardo Medel 
- Light For The Youth by Shin Su-won 
- Red Moon Tide by Lois Patiño 
- Dream About Sohrab by Ali Ghavitan 
- The Dogs Didn’t Sleep Last Night by RaminRasouli 
- The Silent Forest by KO Chen-Nien 
- The Forgotten by Daria Onyshchenko 
- Bridge by KripalKalita 
- A Dog And His Man by SiddharthTripathy 
- Thaen by Ganesh Vinayakan 
हे चित्रपट विविध प्रकारच्या पुरस्कारांसाठी स्पर्धा करतील, उदा.
- सर्वोत्कृष्ट चित्रपट  - हा पुरस्कार रोख 40,00,000 / रुपयांचा असून तो दिग्दर्शक आणि निर्माता यांच्यात समान विभागून दिला जातो. रोख रकमेव्यतिरिक्त दिग्दर्शकाला गोल्डन पीकॉक आणि प्रमाणपत्रही मिळेल. निर्मात्याला रोख रकमेव्यतिरिक्त प्रमाणपत्रही प्राप्त होईल.
- सर्वोत्कृष्ट दिग्दर्शक: सिल्वर पीकॉक, प्रमाणपत्र आणि 15,00,000/- रुपयांचे रोख बक्षीस
- सर्वोत्कृष्ट अभिनेता : सिल्वर पीकॉक, प्रमाणपत्र आणि 10,00,000/-रुपयांचे रोख बक्षीस
- सर्वोत्कृष्ट अभिनेता : सिल्वर पीकॉक, प्रमाणपत्र आणि 10,00,000/-रुपयांचे रोख बक्षीस
- विशेष ज्युरी पुरस्कारः एखाद्या चित्रपटाला सिल्वर पीकॉक, प्रमाणपत्र आणि 15,00,000/- चे रोख बक्षीस  किंवा एखादी व्यक्ती  जर एखाद्या चित्रपटाला हा पुरस्कार दिला गेला तर तो चित्रपटाच्या दिग्दर्शकाला दिला जातो.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
महिला आणि बालविकास मंत्रालय
निर्भया निधी अंतर्गत खर्चासाठी 3 नव्या प्रस्तावांना महिला आणि बालविकास मंत्रालयाची मंजुरी
नवी दिल्ली, 16 नोव्हेंबर 2018
महिला आणि बलाविकास मंत्रालयाच्या सचिवांच्या अध्यक्षतेखाली निर्भया निधीअंतर्गत सक्षम अधिकाऱ्यांच्या समितीने आज पुढील तीन प्रमुख प्रस्तावांना मंजुरी दिली.
- देशभरातील बलात्कार आणि बाललैंगिक अत्याचाराच्या प्रलंबित प्रकरणांचा निपटारा करण्यासाठी 1023 जलदगती विशेष न्यायालये स्थापन करणे यासाठी 767.25 कोटी रुपये खर्च अपेक्षित आहे.
- फॉरेन्सिक किट्सची खरेदी यासाठी 107.19 कोटी रुपये खर्च येणार आहे.
- 50 रेल्वे स्थानकांमध्ये व्हिडिओ देखरेख यंत्रणा बसवणे यासाठी 17.64 कोटी रुपये खर्च येणार आहे.
N.Sapre/S.Kane/P.Malandkar
(Visitor Counter : 69
रस्ते वाहतूक आणि महामार्ग मंत्रालय
नितीन गडकरी यांच्या हस्ते मणिपूरमध्ये 13 महामार्ग प्रकल्पांची कोनशिला आणि रस्ते सुरक्षा प्रकल्पाचे उद्घाटन; ईशान्येकडील राज्यांसाठी विकास उपाययोजना जाहीर
ईशान्येकडील राज्ये सरकारची प्राथमिकता: डॉ जितेंद्रसिंग
नवी दिल्ली, 17 ऑगस्ट 2020
केंद्रीय रस्ते वाहतूक, महामार्ग आणि एमएसएमई खात्याचे मंत्री नितीन गडकरी यांच्या हस्ते मणिपूर येथील 13 महामार्ग प्रकल्पांची कोनशिला ठेवण्याच्या आणि ईशान्येकडील राज्यांमध्ये रस्ते सुरक्षा प्रकल्पाचे आज व्हिडीओ कॉन्फरन्सच्या माध्यमातून उद्घाटन करण्यात आले. मणिपूरचे मुख्यमंत्री एन. बिरेन सिंग यांच्या अध्यक्षतेखाली झालेल्या या सोहळ्यासाठी केंद्रीय ईशान्य प्रांत विकास राज्यमंत्री  आणि पंतप्रधान कार्यालय राज्यमंत्री डॉ जितेंद्रसिंग, रस्ते वाहतूक आणि महामार्ग राज्यमंत्री जनरल  व्ही.के.सिंग, मणिपूर राज्य मंत्रिमंडळातील मंत्री, अनेक खासदार, आमदार आणि केंद्र आणि राज्य सरकारमधील वरिष्ठ अधिकाऱ्यांची उपस्थिती होती.
या प्रकल्पांमध्ये 316 किलोमीटर लांबीचे रस्ते 3000 कोटी रुपये खर्च करुन निर्माण करण्यात येणार आहे. या प्रकल्पांमुळे मणिपूरच्या विकासाचा मार्ग प्रशस्त होऊन, रस्त्यांमुळे ईशान्येकडील राज्यांमध्ये दळणवळण सुविधा, सुलभता आणि आर्थिक विकास होईल.
याप्रसंगी बोलताना गडकरी म्हणाले, ईशान्येकडील राज्यांमध्ये पायाभूत सुविधांचा विस्तार करण्याची पंतप्रधानांची इच्छा लक्षात घेऊन, आम्ही या भागांमध्ये अनेक प्रकल्प हाती घेतले आहेत. भविष्यात मणिपूरमध्ये अनेक नवीन रस्ते प्रकल्प हाती घेतले जाईल, असे त्यांनी सांगितले. इम्फाळ येथील प्रगत रस्त्याचा विकास आराखडा तयार करण्याचे काम सुरु आहे आणि 2-3 महिन्यांत याच्या कामाची सुरुवात होईल.
नितीन गडकरी यांनी मुख्यमंत्र्यांना रस्ते प्रकल्प तातडीने सुरु करण्यासाठी भूसंपादन आणि त्यासंबंधीची कामे लवकर पूर्ण करण्यास सांगितले. केंद्रीय रस्ते निधी  च्या मुद्याविषयी बोलताना ते म्हणाले, राज्यांकडून वापर प्रमाणपत्र मिळाल्यास तातडीने 250 कोटी रुपयांचा निधी उपलब्ध करुन देण्यात येईल.
मंत्र्यांनी याप्रसंगी माहिती दिली की, ब्रह्मपुत्रा आणि बराक नद्यांमध्ये ड्रेजिंगचे काम पूर्ण झाले असून जलमार्गाच्या माध्यमातून सार्वजनिक वाहतूक आणि मालवाहतूक करणे आता शक्य आहे. राज्याच्या अर्थव्यवस्थेला अतिरिक्त लाभ मिळण्यासाठी 50-60 किलोमीटरचा हा मार्ग नदीमार्गाला जोडण्याचे त्यांनी सुचवले. ईशान्येकडील प्रांतात सार्वजनिक वाहतुकीच्या इंधनासाठी स्वस्त आणि पर्यावरणपूरक पर्यायी इंधनाचा वापर करावा, असे ते म्हणाले.
गडकरींनी मणिपूर राज्यात रोजगार आणि आर्थिक स्थिती सुधारण्यासाठी एमएसएमई क्षेत्राची भूमिका अधोरेखीत केली. एमएमएमई युनिटच्या नुकत्याच केलेल्या विस्तारीत व्याख्येबदद्ल सांगताना ते म्हणाले, हस्तकला, हातमाग, मध, बांबू उत्पादनामध्ये या संधीचा लाभ घेतला तर मोठ्या प्रमाणात लोकांना रोजगार मिळेल.
ईशान्य प्रांत विकास राज्यमंत्री  आणि पंतप्रधान कार्यालय राज्यमंत्री डॉ जितेंद्रसिंग म्हणाले, आजच्या सोहळ्यातून तीन महत्त्वाचे संदेश मिळाले आहेत. ईशान्य प्रांत सरकारची प्राथमिकता आहे, अनेक अडथळ्यानंतरही या भागातील पायाभूत सुविधांवर काम सुरु आहे, आणि पंतप्रधानांनी लाल किल्ल्यावरुन पायाभूत सुविधांसाठी जाहीर केलेल्या 100 लाख कोटी रुपयांच्या घोषणेशी हे सुसंगत आहे.M.Iyengar/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पंतप्रधान कार्यालय
कोविड प्रतिबंधक लसीच्या पहिल्या मात्रेचे 100% लसीकरण पूर्ण केल्याबद्दल पंतप्रधानांनी देवभूमीच्या लोकांचे केले अभिनंदन
नवी दिल्ली, 18 ऑक्टोबर 2021
कोविड 19 प्रतिबंधक लसीच्या पहिल्या मात्रेचे 18 वर्षांवरील वयोगटासाठीचे 100% लसीकरण पूर्ण केल्याबद्दल देवभूमीच्या नागरिकांचे पंतप्रधान नरेंद्र मोदी यांनी अभिनंदन केले आहे. पंतप्रधानांनी असेही म्हटले आहे की उत्तराखंडची ही कामगिरी देशातील कोविड 19 विरुद्धच्या लढाईत अत्यंत महत्त्वाची आहे.
उत्तराखंडचे मुख्यमंत्री पुष्कर सिंह धामी यांच्या ट्विटला उत्तर देताना पंतप्रधान म्हणाले,
"देवभूमीच्या लोकांना खूप खूप शुभेच्छा. कोविड विरुद्धच्या लढाईमध्ये उत्तराखंडची ही कामगिरी अत्यंत महत्त्वपूर्ण आहे. मला खात्री आहे की जागतिक महामारीविरोधात लढा देण्यामध्ये आपली लसीकरण मोहीम सर्वाधिक प्रभावी सिद्ध होणार आहे आणि यामध्ये प्रत्येक नागरिकाचा सहभाग महत्त्वाचा आहे".S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
श्रेथा थाविसिन यांची थायलंडचे पंतप्रधान म्हणून निवड झाल्याबद्दल पंतप्रधानांनी त्यांचे केले अभिनंदन
श्रेथा थाविसिन यांची थायलंडच्या पंतप्रधानपदी निवड झाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे.
आपल्या एक्स वरील पोस्टमध्ये, पंतप्रधान म्हणाले;
थायलंडच्या पंतप्रधानपदी निवड झाल्याबद्दल श्रेथा थाविसिन आपले हार्दिक अभिनंदन. भारत-थायलंड द्विपक्षीय संबंध उच्च पातळीवर नेण्यासाठी मी तुमच्यासोबत काम करण्यास उत्सुक आहे.”
थायलंडच्या पंतप्रधानपदी निवड झाल्याबद्दल श्रेथा थाविसिन आपले हार्दिक अभिनंदन. भारत-थायलंड द्विपक्षीय संबंध उच्च पातळीवर नेण्यासाठी मी तुमच्यासोबत काम करण्यास उत्सुक आहे.
— नरेंद्र मोदी, 23 ऑगस्ट 2023
पंतप्रधान कार्यालय
औरंगाबाद रेल्वे दुर्घटनेमध्ये जीवितहानी झाल्याबद्दल पंतप्रधानांनी व्यक्त केला शोक
नवी दिल्ली, 8 मे 2020
पंतप्रधान नरेंद्र मोदी यांनी औरंगाबाद येथील रेल्वे दुर्घटनेमध्ये झालेल्या जीवितहानीबद्दल शोक व्यक्त केला आहे. पंतप्रधान आपल्या ट्विटर संदेशात म्हणतात, “महाराष्ट्रातील औरंगाबाद येथे झालेल्या रेल्वे अपघातातील जीवितहानीमुळे मी अत्यंत व्यथित झालो आहे. रेल्वेमंत्री श्री. पीयूष गोयल यांच्याशी बोललो असून ते परिस्थितीवर बारीक लक्ष ठेवून आहेत. आवश्यक ते सर्व सहकार्य दिले जात आहे.“
Extremely anguished by the loss of lives due to the rail accident in Aurangabad, Maharashtra. Have spoken to Railway Minister Shri Piyush Goyal and he is closely monitoring the situation. All possible assistance required is being provided.
— Narendra Modi  May 8, 2020